Δημοκρίτειο Πανεπιστήμιο Θράκης

Το Δημοκρίτειο Πανεπιστήμιο Θράκης (ΔΠΘ) ιδρύθηκε τον Ιούλιο του 1973 (ΝΔ 87/27-7-1973) και ξεκίνησε τη λειτουργία του το ακαδημαϊκό έτος 1974 - 1975. Ονομάστηκε Δημοκρίτειο προς τιμή του αρχαίου Έλληνα φυσικού φιλοσόφου Δημοκρίτου, ο οποίος καταγόταν από τα Άβδηρα της Θράκης.

Οργάνωση
Έδρα του ΔΠΘ είναι η Κομοτηνή. Ακαδημαϊκά και διοικητικά όργανα του Πανεπιστημίου είναι η Σύγκλητος, το Πρυτανικό Συμβούλιο και ο Πρύτανης. Στο ΔΠΘ λειτουργούν δέκα σχολές και 28 τμήματα σε πέντε πόλεις της Θράκης και δύο της Ανατολικής Μακεδονίας - οκτώ στην Κομοτηνή, πέντε στην Ξάνθη, πέντε στην Αλεξανδρούπολη, δύο στην Ορεστιάδα, ένα στο Διδυμότειχο του Έβρου, πέντε στην Καβάλα και δύο στην Δράμα.

Ένας πλούσιος σε περιεχόμενο εκπαιδευτικό, δικτυακός τόπος με την ονομασία "Διοκλής", δημιουργήθηκε από φοιτητές και καθηγητές του τμήματος Πολιτικών Μηχανικών του Δημοκρίτειου Πανεπιστημίου Θράκης. Σε αυτόν περιλαμβάνεται ψηφιακό περιεχόμενο σχετικό με το επιστημονικό αντικείμενο του Τμήματος (εκπαιδευτικό υλικό, ηλεκτρονικά λεξικά και γλωσσάρια για Τεχνικούς Όρους, Μαθηματικά και Πληροφορική, βάσεις δεδομένων κ.λπ.), καθώς και το Ηλεκτρονικό Μουσείο Πολιτικού Μηχανικού και το Ηλεκτρονικό Περιοδικό "Ανάξαρχος".

Το Ηλεκτρονικό Μουσείο Πολιτικού Μηχανικού συγκεντρώνει ιστορικές πληροφορίες για το αντικείμενο από την αρχαιότητα μέχρι σήμερα. Πρόκειται για έναν πρωτότυπο για τα ελληνικά δεδομένα δικτυακό τόπο, που παρουσιάζει ιδιαίτερο ενδιαφέρον τόσο για τους εξειδικευμένους επισκέπτες, όσο και για το ευρύτερο κοινό. 

Το Ηλεκτρονικό Περιοδικό "Ανάξαρχος" δημοσιοποιεί τις πολιτιστικές και επιστημονικές δραστηριότητες του Τμήματος Πολιτικών Μηχανικών, και κατ' επέκταση όλου του Δημοκρίτειου Πανεπιστημίου Θράκης, της Ξάνθης και της Θράκης, αλλά και θέματα γενικού ενδιαφέροντος από ολόκληρη την Ελλάδα και το εξωτερικό. Το περιεχόμενο του τρέχοντος αλλά και των παλαιότερων τευχών είναι ελεύθερα προσβάσιμο από τους επισκέπτες του δικτυακού τόπου. 

Σχολές και Τμήματα

 Σχολή Τμήματα Νομική Σχολή (Κομοτηνή)
(Ιδρύθηκε το 1974) Νομική Σχολή (Ιδρύθηκε το 1974) (Επίσημη Ιστοσελίδα Τμήματος) Σχολή Κοινωνικών, Πολιτικών και Οικονομικών Επιστημών (Κομοτηνή)
(Ιδρύθηκε το 2013) Τμήμα Κοινωνικής Εργασίας (Ιδρύθηκε το 2019)
 Τμήμα Κοινωνικής Πολιτικής (Ιδρύθηκε το 2019)
 Τμήμα Πολιτικής Επιστήμης (Ιδρύθηκε το 2019)
 Τμήμα Οικονομικών Επιστημών (Ιδρύθηκε το 1999) Σχολή Ανθρωπιστικών Επιστημών
(Κομοτηνή)

(Ιδρύθηκε το 2024) Τμήμα Ανθρωπιστικών Σπουδών (Ιδρύθηκε το 2025 μετά τη συγχώνευση/κατάργηση των Τμημάτων α. Ελληνικής Φιλολογίας, β. Ιστορίας-Εθνολογίας και γ. Γλώσσας, Φιλολογίας & Πολιτισμού Παρευξεινίων Χωρών) Σχολή Επιστήμης Φυσικής Αγωγής, Αθλητισμού και Εργοθεραπείας (Κομοτηνή)
(Ιδρύθηκε το 2024) Τμήμα Επιστήμης Φυσικής Αγωγής και Αθλητισμού (Ιδρύθηκε το 1983)
 Τμήμα Εργοθεραπείας (Ιδρύθηκε το 2025) Πολυτεχνική Σχολή (Ξάνθη)
(Ιδρύθηκε το 1974) Τμήμα Πολιτικών Μηχανικών (Ιδρύθηκε το 1974)
 Τμήμα Ηλεκτρολόγων Μηχανικών & Μηχανικών Υπολογιστών (Ιδρύθηκε το 1975)
 Τμήμα Μηχανικών Περιβάλλοντος (Ιδρύθηκε το 1995)
 Τμήμα Αρχιτεκτόνων Μηχανικών (Ιδρύθηκε το 1999)
 Τμήμα Μηχανικών Παραγωγής και Διοίκησης (Ιδρύθηκε το 2000) Σχολή Επιστημών Υγείας
(Αλεξανδρούπολη)

(Ιδρύθηκε το 2013) Τμήμα Ιατρικής (Ιδρύθηκε το 1984)
 Τμήμα Μοριακής Βιολογίας και Γενετικής (Ιδρύθηκε το 2000) (Επίσημη Ιστοσελίδα Τμήματος)
 Τμήμα Νοσηλευτικής (Ιδρύθηκε το 2025) Σχολή Επιστημών Αγωγής
(Αλεξανδρούπολη)

(Ιδρύθηκε το 1998) Παιδαγωγικό Τμήμα Δημοτικής Εκπαίδευσης (Ιδρύθηκε το 1986)
 Τμήμα Επιστημών της Εκπαίδευσης στην Προσχολική Ηλικία (Ιδρύθηκε το 1987)
 Τμήμα Ψυχολογίας (Διδυμότειχο) (Ιδρύθηκε το 2024) Σχολή Επιστημών Γεωπονίας και Δασολογίας (Ορεστιάδα)
(Ιδρύθηκε το 2013)

(Επίσημη Ιστοσελίδα Σχολής) Τμήμα Αγροτικής Ανάπτυξης (Ιδρύθηκε το 1999)
 Τμήμα Δασολογίας, Διαχείρισης Περιβάλλοντος και Φυσικών Πόρων (Ιδρύθηκε το 1999)
 Τμήμα Αµπελουργίας και Οινολογίας (Δράμα) (Ιδρύθηκε το 2025)
 Τμήμα Φυσικού Περιβάλλοντος και Κλιµατικής Ανθεκτικότητας (Δράμα) (Ιδρύθηκε το 2025) Σχολή Θετικών Επιστημών
(Καβάλα)

(Ιδρύθηκε το 2024) Τμήμα Πληροφορικής (Ιδρύθηκε το 2024)
 Τμήμα Φυσικής (Ιδρύθηκε το 2024)
 Τμήμα Χημείας (Ιδρύθηκε το 2024) Σχολή Διοικητικής Επιστήµης και Λογιστικής
(Καβάλα)

(Ιδρύθηκε το 2024) Τμήμα Διοικητικής Επιστήµης και Τεχνολογίας (Ίδρύθηκε το 2024)
 Τμήμα Λογιστικής και Χρηµατοοικονοµικής (Ιδρύθηκε το 2024)

 Εξωτερικοί σύνδεσμοι 
Επίσημο site

Κατηγορία:Πανεπιστήμια στην Ελλάδα